শিশু শিখে নেয় কিভাবে অন্যদের সঙ্গে ভাব বিনিময় করতে হয়। প্রতিদিন সে নানান আত্মীয়, অনাত্মীয়, বন্ধু কিংবা খেলার সাথীর সঙ্গেও পরিচিত হয়। শিশুর সামাজিক সত্তা হিসেবে বেড়ে ওঠা এবং অন্যদের সঙ্গে সম্পর্ক স্থাপনের এ সহজাত প্রক্রিয়াই হল সামাজিক বৃদ্ধি। কাজেই শিশুর এ সামাজিক স্বত্তা হিসেবে বেড়ে ওঠার ক্ষেত্রে বাবা মায়ের সাথে সন্তানের ভারসাম্যপূর্ণ সম্পর্ক অত্যন্ত গুরুত্বপূর্ণ। আর এ সুস্থ বন্ধনই আগামী দিনে সুস্থ মানুষ হিসেবে গড়ে তোলার সুদৃঢ় সোপান রচনা করে। তাই প্রতিদিনের দমবন্ধ ব্যস্ততার ফাঁকে ক্ষণিকের জন্য ভাবুন “বাচ্চাটা কি আপনার যথেষ্ট আদর পাচ্ছে?”